ਤੌਲੀਆ ਧੋਣ ਦੀ ਲੋੜ ਕਿਉਂ ਹੈ?
ਡਾਕਟਰ ਬਲੂਮਫ਼ੀਲਡ ਦਾ ਕਹਿਣਾ ਹੈ ਕਿ ਸਮਝਦਾਰੀ ਇਸ ਵਿੱਚ ਹੈ ਕਿ ਤੁਸੀਂ ਹਫ਼ਤੇ ਵਿੱਚ ਇੱਕ ਵਾਰ ਆਪਣਾ ਤੌਲੀਆ ਧੋ ਲਵੋ।

"ਇਸ ਤੱਥ ਦੇ ਬਾਵਜੂਦ ਕਿ ਉਹ ਸਾਫ਼ ਨਜ਼ਰ ਆ ਰਹੇ ਹਨ, ਹੋ ਸਕਦਾ ਹੈ ਕਿ ਉਨ੍ਹਾਂ ਵਿੱਚ ਲੱਖਾਂ ਕੀਟਾਣੂ ਭਰ ਚੁੱਕੇ ਹਨ ਅਤੇ ਤੁਹਾਡੇ ਨਾਲ ਰਹਿਣ ਵਾਲੇ ਕਿਸੇ ਵੀ ਵਿਅਕਤੀ ਦੀ ਸਿਹਤ ਲਈ ਗੰਭੀਰ ਖ਼ਤਰਾ ਪੈਦਾ ਕਰ ਸਕਦੇ ਹਨ।"

ਉਹ ਕਹਿੰਦੇ ਹਨ ਕਿ ਜੇ ਤੁਸੀਂ ਆਪਣੇ   ਤੌਲੀਏ ਨੂੰ ਨਿਯਮਿਤ ਤੌਰ 'ਤੇ ਨਹੀਂ ਧੋਦੇ ਤਾਂ ਤੌਲੀਏ ਵਿੱਚ ਕੀਟਾਣੂਆਂ ਦੀ ਗਿਣਤੀ ਵਧ ਜਾਂਦੀ ਹੈ, ਅਤੇ ਫ਼ਿਰ ਜਦੋਂ ਧੋਤਾ ਜਾਂਦਾ ਹੈ ਤਾਂ ਸਾਰੇ ਕੀਟਾਣੂਆਂ ਨੂੰ ਕੱਢਣਾ ਔਖਾ ਹੁੰਦਾ ਹੈ।

ਮਸਲਾ ਇਥੋਂ ਹੀ ਸ਼ੁਰੂ ਹੁੰਦਾ ਹੈ।

ਜਦੋਂ ਅਸੀਂ ਆਪਣੇ ਸਰੀਰ ਦੀਆਂ ਵੱਖ-ਵੱਖ ਥਾਵਾਂ ਨੂੰ ਸੁਕਾਉਂਦੇ ਹਾਂ, ਤਾਂ ਉਹ ਜੀਵਾਣੂਆਂ ਨੂੰ ਚੁੱਕ ਲੈਂਦੇ ਹਨ, ਜਿਵੇਂ ਕਿ ਸਾਡੇ ਪੈਰਾਂ 'ਤੇ ਜੋ ਕਿ ਐਥਲੀਟਜ਼ ਫੁੱਟ ਦਾ ਕਾਰਨ ਬਣਦਾ ਹੈ। ਐਥਲੀਟ ਫੁੱਟ ਰੋਗ ਦਾ ਅਰਥ ਹੁੰਦਾ ਹੈ, ਪੈਰਾਂ ਉੱਤੇ ਉੱਲੀ ਲੱਗਣੀ, ਚਮੜੀ ਦਾ ਖਰਾਬ ਹੋਣਾ ਤੇ ਦੱਦ ਲੱਗ ਜਾਣਾ।ਡਾਕਟਰ ਬਲੂਮਫੀਲਡ ਦਾ ਕਹਿਣਾ ਹੈ ਕਿ ਸਾਡੀ ਚਮੜੀ 'ਤੇ ਜ਼ਿਆਦਾਤਰ ਜੀਵਾਣੂ ਛੂਤ ਵਾਂਗ ਫ਼ੈਲਣ ਵਾਲੇ ਨਹੀਂ ਹੋ ਸਕਦੇ ਹਨ।
ਪਰ ਕਿਤੇ ਕੋਈ ਜਖ਼ਮ ਜਾਂ ਕੱਟ ਹੋਵੇ ਤਾਂ ਇਨਫੈਕਸ਼ਨ ਦਾ ਕਾਰਨ ਬਣ ਸਕਦੇ ਹਨ ਅਤੇ ਗੰਭੀਰ ਹੋ ਸਕਦੇ ਹਨ।

==ਜੋ ਕੋਈ ਇਕੱਲਾ ਹੀ ਰਹਿੰਦਾ ਹੋਵੇ ਤਾਂ...==

ਜੇ ਤੁਸੀਂ ਦੂਜਿਆਂ ਨਾਲ ਰਹਿ ਰਹੇ ਹੋ, ਤਾਂ ਤੁਹਾਨੂੰ ਵਧੇਰੇ ਸਾਵਧਾਨ ਰਹਿਣਾ ਚਾਹੀਦਾ ਹੈ। ਬਲੂਮਫੀਲਡ ਕਹਿੰਦੇ ਹਨ, "ਕਈ ਵਾਰ ਸਾਡੇ ਸਰੀਰ ਦੇ ਕੁਝ ਅਜਿਹੇ ਕੀਟਾਣੂ ਹੁੰਦੇ ਹਨ ਜੋ ਜੇ ਸਾਡੇ ਸਰੀਰ ’ਤੇ ਹੀ ਰਹਿਣ ਤਾਂ ਨੁਕਸਾਨ ਨਹੀਂ ਪਹੁੰਚਾਉਂਦੇ ਪਰ ਜੇਕਰ ਕਿਸੇ ਹੋਰ ਦੇ ਸਰੀਰ ਤੱਕ ਪਹੁੰਚ ਜਾਣ ਤਾਂ ਉਸ ਨੂੰ ਬੀਮਾਰ ਕਰ ਸਕਦੇ ਹਨ।" ਜੇ ਤੁਸੀਂ ਇੱਕ ਤੌਲੀਆ ਸਾਂਝਾ ਕਰਦੇ ਹੋ, ਤਾਂ ਬੀਮਾਰੀ ਜਲਦ ਇੱਕ ਤੋਂ ਦੂਜੇ ਨੂੰ ਹੋ ਸਕਦੀ ਹੈ। ਇਹ ਖ਼ਤਰਾ ਹੋਰ ਵੱਧ ਜਾਂਦਾ ਹੈ, ਜਦੋਂ ਵੱਖ-ਵੱਖ ਲੋਕਾਂ ਦੇ ਕੱਪੜੇ ਇਕੱਠਿਆਂ ਧੋਤੇ ਜਾਂਦੇ ਹਨ।

“ਇਸ ਤਰੀਕੇ ਨਾਲ ਲਾਗ਼ ਲੱਗਣ ਦੇ ਕਈ ਸਬੂਤ ਸਾਮਹਣੇ ਆਏ ਹਨ।”

ਤੁਸੀਂ ਸੋਚ ਸਕਦੇ ਹੋ ਕਿ ਜੇ ਤੁਸੀਂ ਇਕੱਲੇ ਰਹਿ ਰਹੇ ਹੋ, ਤਾਂ ਦੂਜਿਆਂ ਲਈ ਅਤੇ ਉਨ੍ਹਾਂ ਤੋਂ ਜੋਖਮ ਘੱਟ ਜਾਂਦਾ ਹੈ। ਇਹ ਕੁਝ ਹੱਦ ਤੱਕ ਸਹੀ ਹੋ ਸਕਦਾ ਹੈ। ਪਰ ਡਾਕਟਰ ਬਲੂਮਫੀਲਡ ਸਲਾਹ ਦਿੰਦੇ ਹਨ,“ਉਸ ਸਥਿਤੀ ਵਿੱਚ ਵੀ ਤੁਹਾਨੂੰ ਆਪਣੇ ਤੌਲੀਏ ਨੂੰ ਪੰਦਰਾਂ ਦਿਨਾਂ ਬਾਅਦ ਧੋਣਾ ਚਾਹੀਦਾ ਹੈ।”

ਡਾਕਟਰ ਕ੍ਰਿਸਟੀਨਾ ਸੋਮਾਡਾਕਿਸ ਨੈਸ਼ਨਲ ਹੈਲਥ ਸੈਂਟਰ ਵਿੱਚ ਚਮੜੀ ਰੋਗਾਂ ਦੇ ਮਾਹਰ ਵਜੋਂ ਸੇਵਾਵਾਂ ਨਿਭਾ ਰਹੇ ਹਨ। ਉਨ੍ਹਾਂ ਦਾ ਕਹਿਣਾ ਹੈ ਕਿ, "ਉਹ ਲੋਕਾਂ ਨੂੰ ਉਨ੍ਹਾਂ ਦੇ ਤੌਲੀਏ ਨੂੰ ਜਲਦ ਅਤੇ ਵਧੇਰੇ ਸਾਫ਼ ਤਰੀਕੇ ਨਾਲ ਧੋਣ ਲਈ ਉਤਸ਼ਾਹਿਤ ਕਰਦੇ ਹਨ।"

"ਜੇਕਰ ਤੁਹਾਡੇ ਚਿਹਰੇ ਜਾਂ ਸਰੀਰ ਦੇ ਮੁਹਾਸੇ ਜਾਂ ਕਿਸੇ ਕਿਸਮ ਦੀ ਸੋਜ ਹੈ ਤਾਂ ਅਸੀਂ ਕਹਾਂਗੇ ਕਿ ਤੁਸੀਂ ਰੋਗ ਤੋਂ ਪੀੜਤ ਹੋ, ਤਾਂ ਅਸੀਂ ਕਹਾਂਗੇ ਕਿ ਤੁਸੀਂ ਆਪਣੇ ਤੌਲੀਏ ਨੂੰ ਵਾਰ-ਵਾਰ ਧੋਵੋ।"
ਉਹ ਕਹਿੰਦੇ ਹਨ ਕਿ ਘਰ ’ਚ ਘੱਟ ਸਫ਼ਾਈ, ਗੰਦੇ ਤੌਲੀਏ ਚਮੜੀ ਰੋਗਾਂ ਨੂੰ ਵਿਕਸਿਤ ਕਰਨ ਵਿੱਚ ਯੋਗਦਾਨ ਪਾਉਂਦੇ ਹਨ। "ਤੁਹਾਨੂੰ ਸਫ਼ਾਈ ਨਾਲ ਜੁੜੇ ਮੁੱਦਿਆਂ ਪ੍ਰਤੀ ਜਾਗਰੂਕ ਹੋਣ ਦੀ ਲੋੜ ਹੈ। ਨਹੀਂ ਤਾਂ, ਤੁਹਾਡੇ ਲਈ ਸਮੱਸਿਆ ਬਣੀ ਰਹੇਗੀ।"